b'\n_START_ARTICLE_\nVotli cekini ali Popotovanje od o\xc4\x8deta in nazaj\n_START_SECTION_\nZgodba\n_START_PARAGRAPH_\n1. slika: O\xc4\x8de in Mama v kleti pri\xc4\x8dakata osvoboditev in se lotita odkopavanja cekinov, ki sta jih bila tam skrila. Pri tem se O\xc4\x8de z bridkostjo spominja, kako so mu ljoti\xc4\x87evci pobrali cekine, ki jih je \xc5\xa1el prodajat v Trst._NEWLINE_2. slika: O\xc4\x8de in Mama spet zakopavata zaklad, tokrat pred bolj\xc5\xa1eviki. O\xc4\x8de daje du\xc5\xa1ka svojemu razo\xc4\x8daranju: za svojo tovarno je moral najprej pla\xc4\x8dati vojni dobi\xc4\x8dek, nato pa so mu jo brez od\xc5\xa1kodnine nacionalizirali. Obenem ga skrbi sin, ki je politi\xc4\x8dno tako zagnan, da bi cekine kar odnesel na komite. Branko, ki je bil prislu\xc5\xa1koval, ju prepla\xc5\xa1i z mnenjem, da so njuni cekini \xc5\xbee tako oguljeni, da so brez vrednosti. O\xc4\x8de sklene, da cekine nemudoma odkopljeta in dasta v oceno menjalcu._NEWLINE_3. slika: O\xc4\x8de od prekup\xc4\x8devalca kupi nekaj cekinov, z Mamo jih ljube\xc4\x8de ogledujeta, Branko pa pridiga o lastnini-tatvini in sku\xc5\xa1a star\xc5\xa1a prevzgojiti. O\xc4\x8de pripravi gips, da bi cekine zazidal, ko pridrejo Organi naredit preiskavo; kup\xc4\x8dija je bila past. O\xc4\x8de za\xc5\xbeene kepo s cekini na dvori\xc5\xa1\xc4\x8de, Organi razme\xc4\x8dejo vse stanovanje, a zastonj. Kon\xc4\x8dno O\xc4\x8de le pove, kje so cekini, in odroma s preiskovalci v zapor._NEWLINE_4. slika: Sekretar mladinske organizacije prepri\xc4\x8da Branka, da v \xc5\xa1oli javno nastopi zoper "fa\xc5\xa1iste". Izklju\xc4\x8dijo dva dijaka in profesorja Renka, a Branka se polastijo dvomi; izstopi iz mladinske organizacije in gre iskat profesorja, da se mu opravi\xc4\x8di._NEWLINE_5. slika: Sekretar se ma\xc5\xa1\xc4\x8duje, javno izklju\xc4\x8di Branka s \xc5\xa1olskega plesa, \xc4\x8de\xc5\xa1 da je plesal kapitalisti\xc4\x8dni ples. Branka vr\xc5\xbeejo iz dvorane, z njim odide tudi Janja in ga povabi k sebi; ljubita se, oba prvi\xc4\x8d, in vse drugo je pozabljeno._NEWLINE_6. slika: O\xc4\x8de in Mama se ponovno poro\xc4\x8data - lo\xc4\x8dila sta se, misle\xc4\x8d, da bosta tako la\xc5\xbeje ohranila premo\xc5\xbeenje. Med slovesnostjo postane Mami slabo in prazni\xc4\x8dno razpolo\xc5\xbeenje prekrije slutnja smrti._NEWLINE_7. slika: Mamo so operirali zaradi raka, vrnila se je iz bolni\xc5\xa1nice, a je zelo slaba. O\xc4\x8de previdno nagovarja Branka, naj sku\xc5\xa1a izvedeti od Mama, kam je skrila svoje cekine. Branko odkloni, tega ne more storiti. O\xc4\x8de obupuje: cekine je bil skrival pred vsemi re\xc5\xbeimi in oblastmi, zdaj pa bodo \xc5\xa1li po gobe ... kdor ni\xc4\x8d nima, je nesre\xc4\x8den, kdor pa kaj ima, je nesre\xc4\x8den \xc5\xa1e bolj! Vtem Mama pokli\xc4\x8de iz spalnice. Ko se O\xc4\x8de vrne, je hudo oto\xc5\xbeen ... tako izgubljen in nemo\xc4\x8den, da se Branki silno pribli\xc5\xbea. Ostala sta sama, le o\xc4\x8de in sin. Brankovo potovanje k o\xc4\x8detu je kon\xc4\x8dano: odrasel je.'